लगातार कई वर्षों से महँगाई कम करने के सरकारी प्रयास विफल हो रहे हैं, उल्टे दिन-प्रतिदिन यह बढ़ती ही जा रही है। सरकारी मिलीभगत से उपभोग की वस्तुओं की कृत्रिम कमी बना-बनाकर भाव बढ़ाने का षड्यंत्र माफिया द्वारा सफलतापूर्वक किया जा रहा है। कारणवश गरीब जनता अपने ही हाथों चुनी सरकार से शोषित हो रही है। पहले कभी सरकारें अचानक छापे मारकर मुनाफाखोरों के अन्दर डर पैदा करती रहती थीं, पर वर्तमान में तो ऐसे लोग मौज उड़ा रहे हैं।